Diari Oficial de la Generalitat Valenciana


Sumari del DOGV 6543, del 15-06-2011 (2011/6887)

RESOLUCIÓ de 13 de juny de 2011, de la Direcció General de Patrimoni Cultural Valencià de la Conselleria de Cultura i Esport de la Generalitat, per la qual se sotmet de nou a informació pública l'expedient incoat per a la declaració de Bé d'Interés Cultural, amb categoria de Conjunt Històric, a favor de la vila de Chelva i les seues hortes, al municipi de Chelva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6887


Data del document
:   13-06-2011

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 13 de juny de 2011, de la Direcció General de Patrimoni Cultural Valencià de la Conselleria de Cultura i Esport de la Generalitat, per la qual se sotmet de nou a informació pública l'expedient incoat per a la declaració de Bé d'Interés Cultural, amb categoria de Conjunt Històric, a favor de la vila de Chelva i les seues hortes, al municipi de Chelva. [2011/6887]  
Per la Resolució de 4 de març de 2011 (DOCV 23.05.2011) de la Conselleria de Cultura i Esport, es va incoar l'expedient per a la declaració de Bé d'Interés Cultural, amb categoria de Conjunt Històric, a favor de la vila de Chelva i les seues hortes, al municipi de Chelva (València), i es va obrir el període d'informació pública.   
En la resolució incoadora es va consignar per error que l'expedient declaratiu es va incoar per una sol·licitud de l'Ajuntament de Chelva formalitzada a l'efecte davant de la Direcció General de Patrimoni Cultural Valencià, la qual cosa no s'ajusta a la realitat, ja que els mateixos servicis tècnics d'esta Direcció General han constatat l'especial rellevància dels valors patrimonials del Conjunt Històric, que conduïxen a declarar-lo Bé d'Interés Cultural.  
En la resolució incoadora s'establia que les persones interessades en el tràmit d'informació pública establit podien examinar, a l'efecte de formular al·legacions durant el termini d'un mes a partir de la publicació, l'expedient, el qual estava a la seua disposició a la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura i Esport, carrer Colom, número 66, de València.  
  
Pel fet que s'ha produït el trasllat de la seu d'este centre directiu, ara ubicat al carrer Andarella, número 2, bloc 3, planta segona, al terme municipal de Xirivella, i amb vista a facilitar l'exercici dels drets dels ciutadans, esta Direcció General resol:  
  
Primer   
Continuar la tramitació de l'expedient de conformitat amb les disposicions vigents.   
  
Segon   
De conformitat amb el que preveuen l'article 86 de la Llei de Règim Jurídic de les Administracions Públiques i del Procediment Administratiu Comú i l'article 27.6 de la Llei 4/1998, d'11 de juny, del Patrimoni Cultural Valencià, sotmetre de nou l'expedient incoat al tràmit d'informació pública, a fi que totes les persones que hi tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Comunitat Valenciana. L'expedient està a la disposició de les persones interessades en la Direcció General de Patrimoni Cultural Valencià, Servici del Patrimoni Arquitectònic i Mediambiental, de la Conselleria de Cultura i Esport, carrer Andarella, número 2, bloc 3, planta segona, al terme municipal de Xirivella.  
  
Contra la present resolució, pel fet que es tracta d'un acte de tràmit, no pot interposar-se cap recurs.  
  
València, 13 de juny de 2011.- La directora general de Patrimoni Cultural Valencià: Paz Olmos Peris.